open-index/open-wikipedia-markdown huggingface dataset:
Flash Gordon (אלבום)

**Flash Gordon** הוא אלבומה התשיעי של להקת הרוק קווין שיצא בשנת 1980. האלבום הוא פסקולו של סרט מדע בדיוני בשם פלאש גורדון. השירים באלבום, פרט לשניים – "Flash's Theme" ו-"The Hero", הם אינסטרומנטליים ומשולבים בקטעי שיחה מתוך הסרט עצמו. בניגוד לאלבומיה הקודמים של הלהקה, באלבום זה נעשה שימוש נרחב בסינטיסייזרים.

הסינגל "Flash's Theme" הוא היחידי שיצא מהאלבום תחת הכותרת "Flash". הסינגל הגיע למקום העשירי בבריטניה ולמקום ה-42 בארצות הברית.

## רשימת שירים

## משתתפים

### קווין
* פרדי מרקיורי - זמרה, קולות רקע, סינתיסייזר
* בריאן מיי - גיטרה מובילה, זמרה, קולות רקע, סינתיסייזר, פסנתר, אורגן
* רוג'ר טיילור - תופים, טימפני, קולות רקע, סינתיסייזר
* ג'ון דיקון - בס, גיטרת קצב, סינתיסייזר

### משתתפים נוספים

* הווארד בלייק - עיבודים תזמורתיים

## קישורים חיצוניים

קטגוריה:אלבומי קווין
קטגוריה:פסקולים באנגלית
קטגוריה:אלבומי חברת אלקטרה רקורדס
קטגוריה:אלבומי חברת EMI רקורדס
קטגוריה:פסקולים מ-1980
קטגוריה:אלבומי חברת הוליווד רקורדס
קטגוריה:אלבומי חברת פרלופון
אובלסט

**אובלסט** (ברוסית ובאוקראינית: **область**; בבלארוסית: **вобласць**; בצ'כית ובסלובקית: **oblasť**; בבולגרית: **о́бласт**) הוא מושג המתייחס ליחידה אדמיניסטרטיבית בחלק מהמדינות הסלאביות. התרגום המדויק ביותר למושג זה הוא "מחוז" אך ניתן לתרגמו גם כ"אזור" או "חבל". עקב אפשרויות התרגום הרבות נהוג לתעתק את המושג "אובלסט", ולא לתרגמו. היחידה האדמיניסטרטיבית "אובלסט" נהוגה כיום ברוסיה, באוקראינה, בבלארוס ובבולגריה, והייתה נהוגה בברית המועצות לשעבר.

## אובלסטי באימפריה הרוסית

רשימת האובלסטי באימפריה הרוסית נכון לשנת 1914:

## ראו גם
* מחוזות (אובלסטי) של רוסיה
*מחוזות אוקראינה
*מחוזות בלארוס
*מחוזות ליטא
*מחוזות בולגריה

קטגוריה:חלוקה מנהלית לפי סוג
קטגוריה:רוסיה: חלוקה מנהלית
Hot Space

**Hot Space** (בעברית: **חלל חם**) הוא אלבומה העשירי של להקת הרוק הבריטית קווין שיצא בשנת 1982. האלבום מציין נקודת מפנה מהסגנון המוזיקלי שאפיין את הלהקה באלבומיה המוקדמים ומציג סגנונות אלקטרוניים, דיסקו, פאנק והגל החדש, כתוצאה מהצלחתם הקודמת בשיר "Another One Bites the Dust". שינוי זה גרם לירידה בפופולריות של הלהקה בקרב מעריציה חובבי הרוק. באלבום משתתף הזמר דייוויד בואי. 

## רשימת שירים
### צד ראשון
# "Staying Power" (פרדי מרקיורי) – (4:10) *
# "Dancer" (בריאן מיי) – (3:46)
# "Back Chat" (ג'ון דיקון) – (4:31) *
# "Body Language" (מרקיורי) – (4:29) *
# "Action This Day" (רוג'ר טיילור) – (3:32)

### צד שני
# "Put Out the Fire" (מיי) - (3:18)
# "Life Is Real (Song For Lennon)" (מרקיורי) - (3:28) - שיר שנכתב על ג'ון לנון שנרצח שנתיים לפני יציאת השיר. כותרתו של השיר מתייחסת לשירו של לנון "Love", שבו מופיעה השורה "אהבה היא אמיתית, אמיתית היא האהבה" (Love Is Real, Real Is Love).
# "Calling All Girls" (טיילור) - (3:50)
# "Las Palabras de Amor (The Words of Love)" (מיי) - (4:26)
# "Cool Cat" (דיקון/מרקיורי) -(3:26)
# "Under Pressure" (קווין/בואי) - (4:02)

### [[רצועת בונוס]] במהדורת הוליווד רקורדס משנת [[1991]]
#"Body Language (1991 Bonus Remix by Susan Rogers)" (מרקיורי) – (4:45)

### רצועות בונוס במהדורת Anniversary משנת [[2011]]
#"Staying Power (Live in Milton Keynes, June 1982)"
#"Soul Brother (B-Side)"
#"Back Chat (Single Remix)"
#"Action This Day (Live in Tokyo, November 1982)"
#"Calling All Girls (Live in Tokyo, November 1982)"
*המסומנים בכוכבית יצאו כסינגלים.

## משתתפים
* ג'ון דיקון: גיטרה בס, גיטרה, מקלדת אלקטרונית
* בריאן מיי: גיטרה מובילה, מקלדת אלקטרונית, קולות רקע, בס סינתטי ב-"Dancer".
* פרדי מרקיורי: זמר מוביל, פסנתר, מקלדת אלקטרונית, סינתיסייזר
* רוג'ר טיילור: תופים, קולות רקע, שירה בשיר "Calling All Girls", מקלדת אלקטרונית, מכונת תופים
* דייוויד בואי: זמר מוביל וסינתיסייזר בשיר "Under Pressure"
* אריף מרדין: הפקת השיר "Staying Power"
* ריינהולד מק: הפקה, תכנות מקלדת אלקטרונית בשיר "Action This Day"

## קישורים חיצוניים

## הערות שוליים

קטגוריה:אלבומי קווין
קטגוריה:אלבומים באנגלית
קטגוריה:אלבומי חברת אלקטרה רקורדס
קטגוריה:אלבומי חברת EMI רקורדס
איז'בסק

**איז'בסק** (ברוסית: **Ижевск**, באודמורטית: **Иж** ,**Иж кар**) היא עיר ברוסיה על נהר איז', יובלו של קאמה, שהוא עצמו יובלו של הוולגה. העיר היא בירת רפובליקת אודמורטיה. שוכנת במרכזו של מזרח החלק האירופאי של רוסיה, סמוך להרי אורל. אוכלוסייתה מונה מעל 600 אלף תושבים. כלכלת העיר מבוססת בעיקר על ייצור כלי נשק, שהידוע מביניהם הוא הקלשניקוב, שהפך גם למזוהה עם העיר והרפובליקה.

## היסטוריה
העיר נוסדה בשנת 1760 על אדמותיו של איש קזן מורזה טבקלב על ידי הרוזן פיוטר שובלוב, ידידה של המלכה יקטרינה השנייה. העיר נוסדה במטרה לשמש את בית החרושת לעיבוד ברזל, שנוסד לידה. ליד העיר נבנה ב-1763 סכר על הנהר איז'. ב-1774 נכבשה העיר על ידי ימליאן פוגצ'וב וכל 42 עובדי הנהלת בית החרושת הוצאו להורג. ב-1807 פקד הצאר אלכסנדר הראשון להקים בית חרושת נוסף לכלי נשק, שהוקם באותה שנה. מאז העיר משמשת כאחד המרכזים החשובים לייצור נשק ברוסיה. ב-1824 הגיע הצאר למקום כדי להתרשם מבית החרושת.

בשנים 1984–1987 נקראה בשם **אוסטינוב** על שמו של שר ההגנה הסובייטי בשנים 1977 - 1984 דמיטרי אוסטינוב.

בעיר ממוקמים מפעלים עיקריים של קונצרן קלשניקוב. 

בשטח העיר הוקם נמל תעופה אליו מגיעות טיסות פנימיות בלבד.

בעיר ישנה קבוצת כדורגל בשם זניט איז'בסק.
## אוכלוסייה
חלוקת האוכלוסיה לפי קבוצות אתניות (לפי מרשם האוכלוסין ברוסיה שנערך בשנת 2010):

## ערים תאומות

ממוזער|250px|ימין|בניין ממשלת הרפובליקה

## קישורים חיצוניים

* 
* 
## הערות שוליים

*
קטגוריה:רפובליקות של רוסיה: ערי בירה
קטגוריה:אודמורטיה: ערים
קטגוריה:יישובים שהוקמו ב-1760
שמן קנאביס

ממוזער|שמן קנאביס
**שמן קנאביס** (**Hemp oil**) או **שמן זרעי קנאביס** (**Hemp seed oil**) הוא שמן צמחי, המופק בכבישה קרה מזרעי צמח הקנאביס. שמן ממקור זה מכיל חומצות שומן חיוניות וביחס הנכון והמתאים. השמן מכיל פחות מ-10% חומצות שומן רוויות לעומת יותר מ-90% חומצות שומן לא רוויות.

הרכב החומצות בו הוא 57% חומצת שומן לינולאית (LA) אומגה 6; 19% חומצת שומן לינולנית (LNA) אומגה 3; 12% חומצת שומן אולאית – אומגה 9, 2% GLA (חומצה גמא לינולנית).

שמן זה נמכר באופן חוקי בחנויות טבע ובתי מרקחת.

## יצור שמן הקנאביס
שמן זרעי הקנאביס מיוצר מזנים של קנאביס סאטיבה אשר אינם מכילים כמויות משמעותיות של טטראהידרוקנאבינול (THC), היסוד הפסיכו-אקטיבי העיקרי הקיים בצמח הקנאביס. תהליך ייצור זה כולל בדרך כלל ניקוי הזרעים ל-99.99% לפני כבישת השמן. אין THC בתוך זרעי ההמפ, אם כי ניתן למצוא כמויות זעירות של THC בשמן זרעי הקנאביס כאשר חומר צמחי נצמד לזרע במהלך הייצור. הייצור המודרני של שמן הקנאביס, במיוחד בקנדה, הוריד את ערכי ה-THC בהצלחה מאז 1998. דגימה מוסמכת קבועה של THC בשמן הקנאביס הקנדי מראה כי רמות THC בדרך כלל נמוכות ממגבלת הזיהוי של 4 חלקים למיליון (או 4 מ"ג לק"ג). המגבלה החוקית לתכולת THC במוצרי מזון בקנדה היא 10 חלקים למיליון. בחלק ממדינות אירופה יש מגבלות של 5 חלקים למיליון, בחלק ממדינות האיחוד אינה קיימת מגבלה כלל.

## תכונות תזונתיות ויתרונות בריאותיים
שמן זרעי הקנאביס מוערך בעיקר בזכות תכונותיו התזונתיות ויתרונותיו הבריאותיים. אך על פי שהרכב חומצות השומן שלה מורכב מ-25-35% שמן, זרעי הקנאביס השלמים מורכבים בנוסף מכ־20-25% חלבון, 20-30% פחמימות, ו-10-15% סיבים, יחד עם מגוון מינרלים.

בהתבסס על יתרונותיו הבריאותיים בנוסף לחומצות האמינו והשומן החיוניות המצויים בו, שמן זרעי קנאביס הוא מקור תזונתי שלם. כמו כן, קיימים מרכיבים בתוך השמן שהוכחו כמועילים כפעילות תרופתית. שמן זרעי הקנאביס מכיל חומצה לינולאית (LA) וחומצה לינולנית (LNA) כחומצות השומן הרב בלתי רוויות מסוג אומגה 6 ואומגה 3 (PUFA), בהתאמה. חומצות שומן אלו הן הנחשקות ביותר במיוחד בשל היחסים שבהם הם קיימים, יחס של 3:1 בין לינולאית ללינולנית הוא האופטימלי לתזונה. נוכחות נוספת של חומצה גמא-לינולנית (GLA) בשמן זרעי הקנאביס הופכת את ערכו התזונתי לנחשב ביותר בהשוואה לשמני זרעים אחרים. מספר רב של יתרונות ניתן לייחס לאומגה 3 PUFA המכיל רכיבים נוגדי סרטן ואנטי דלקתיים. בנוסף, אומגה 3 PUFA מסייעת להגדלת קצב חילוף החומרים ומזרזת את שריפת השומן.

## ראו גם
* מאכלי קנאביס
* שמן חשיש

## קישורים חיצוניים

* 
* 

## הערות שוליים

קנאביס
קנאביס
קנאביס
קטגוריה:קנאביס
ההתיישבות העובדת

220px|ממוזער|חברי קבוץ "שחר" בראשית התיישבותם
**ההתיישבות העובדת** הוא שם כולל, שהיה מקובל בתקופת היישוב (וגם שנים רבות לאחר קום המדינה ועד עתה) לציון תנועות התיישבות ויישובים שהיו קשורים עם מפלגות פועלים ותנועות עובדים בארץ, בעיקר עם תנועת העבודה ובכלל זה עם ההסתדרות וגופים הקשורים לה.

היישובים שנכללו במושג זה היו, רובם ככולם, אגודות שיתופיות חקלאיות כגון: קיבוצים, קבוצות, מושבים ומושבים שיתופיים. מושבות, ערים ויישובים עירוניים, גם אם הזדהו עם ההסתדרות ועם מפלגות הפועלים והיו "מעוזים סוציאליסטיים" (כמו קריית חיים), לא נחשבו חלק מן ההתיישבות העובדת.

## עקרונות
עקרונות ההתיישבות העובדת כללו:
* התקיימות על עבודה עצמית ואי-ניצול הזולת.
* עזרה הדדית בין חברי היישוב.
* חיי שיתוף (בדרגות שונות).
* סולידריות של כלל ציבור העובדים.
* ציונות (אם כי מספר קטן של יישובים חרדיים לא השתייכו למסגרת ציונית).

אמנם עקרונות ההתיישבות העובדת חייבו עבודה עצמית והימנעות מהעסקת עובדים שכירים, אולם העסקת עובדים שכירים הייתה נהוגה בהתיישבות העובדת במשך שנים רבות, בתחילה בעבודות חקלאיות עונתיות ולאחר מכן גם בעבודות קבועות. דיונים רבים והתלבטויות התקיימו בהתיישבות העובדת בנושא "חיסול העבודה השכירה".

הקיבוצים דגלו בהשקפת עולם של שיתוף מלא, הן בייצור והן בצריכה (הקיצוניים ביותר היו יישובי הקיבוץ הארצי). המושבים השיתופים באו אחריהם וגרסו שיתוף מלא בייצור ויתר חופש לחברים בצריכה. המושבים היו בקצה השני של הקשת והחזיקו בהשקפה לפיה כל משפחה היא יחידה כלכלית נפרדת הקשורה ליתר חברי המושב בכללים של עזרה הדדית.

רוב יישובי ההתיישבות העובדת החזיקו בהשקפת עולם סוציאליסטית וחלק גדול מהם אף הזדהה תקופה ארוכה עם המשטר הסובייטי. עם זאת היו גם יישובים דתיים (ברובם בעלי השקפה סוציאליסטית מתונה) וכן יישובים לא-סוציאליסטים בעלי השקפה ליברלית (יישובי העובד הציוני).

## ארגונים מרכזיים
יישובי ההתיישבות העובדת השתייכו בעיקר לארגונים הבאים:
* ההסתדרות הכללית של העובדים העברים בארץ ישראל
* הסתדרות הפועל המזרחי
* הסתדרות פועלי אגודת ישראל

תנועות התיישבותיות עיקריות היו:
* הקיבוץ המאוחד
* חבר הקבוצות
* איחוד הקבוצות והקיבוצים
* הקיבוץ הארצי
* הקיבוץ הדתי
* תנועת המושבים
* התנועה הקיבוצית
* האיחוד החקלאי
* יישובי העובד הציוני (קיבוצים ומושבים)
* יישובי פועלי אגודת ישראל

ההתיישבות העובדת היוותה בסיס חשוב של ארגון ההגנה. הפלמ"ח הוקם ביישובי ההתיישבות העובדת ונתמך על ידי היישובים ועל ידי תנועותיהם ההתיישבותיות העיקריות.

## לקריאה נוספת
* מוטי זעירא, **קרועים אנו**, זיקתה של ההתיישבות העובדת בשנות העשרים אל התרבות היהודית, ירושלים: הוצאת יד יצחק בן-צבי, תשס"ב-2002.
* עדה שיין, שלמה בר גיל, **וישבתם בטח: ניצולי השואה בהתיישבות העובדת, 1955-1945**, ירושלים: הוצאת יד ושם, תש"ע 2010.
* גיורא אילון, **כך הולכים השותלים**, הוצאת אפרסמון, 2023

## קישורים חיצוניים

## הערות שוליים

*
קטגוריה:היישוב
קטגוריה:ציונות סוציאליסטית
קטגוריה:תנועת העבודה
קרל השביעי, מלך שוודיה

**קרל השביעי**, או **קרל סוורקרסון** (בשוודית: **Karl Sverkersson**; 1130 – 12 באפריל 1167) היה שליט יטאלנד ולאחר מכן מלך שוודיה משנת 1161 לערך ועד הרצחו.

על אף שמו, המרמז על שושלת, הוא היה מלך שוודיה הראשון שנקרא קרל. ששת ה"קרלים" הקודמים היו דמויות בדיוניות בספר "Gothorvm sveonvmqve historia" מאת הסופר השוודי יוהאנס מגנוס, בן המאה ה-16, אשר כתב היסטוריה בדיונית לחלוטין של ממלכת שוודיה, כביכול מאז גירוש אדם וחוה מגן עדן. הטעות השתרשה לדמותו ההיסטורית האמיתית של קרל סוורקסון, ועל כן הוא מכונה כך על ידי ההיסטוריונים, על אף שמלכי שוודיה לא השתמשו במספר סידורי של השליט עד המאה ה-16.

## חייו
קרל היה בנו של סוורקר הזקן, מלך שוודיה ויריבו של אריק התשיעי, מלך שוודיה (לימים "אריק הקדוש") והוא החזיק בעוצמה מסוימת ביטאלנד כבר בתקופת מלכותו של אריק. נטען שרציחתו של אריק התשיעי על ידי אנשיו של יריבו מגנוס הנריקסון, זכתה לתמיכתו של קרל.

לאחר נפילתו של מגנוס השני זכה קרל בהכרה כללית בשוודיה כמלך. במהלך תקופת מלכותו נוסדה משרת הארכיבישוף של אופסלה.

באביב 1167 נהרג קרל השביעי באי ויסינגסו על ידי תומכיו של קנוט אריקסון, מנהיגו של בית המלוכה היריב, בית אריק, שלקח לעצמו את הכתר. קרל השביעי נקבר במנזר אלווסטרה.

לאחר מות קרל, עמדו יחדיו שארי בשרו בולסלב וקול (ככל הנראה אחיו למחצה) בראש ההתנגדות למלכותו של קנוט והיו מלכים יריבים שזכו להכרה בחלקים של שוודיה. האחרון בהם נהרג ב-1173 ולאחר מכן זכה ממשלו של קנוט להכרה כללית בשוודיה.

## משפחתו
קרל השביעי נשא לאישה את כריסטינה, בתם של האציל הדני, סטיג הוויטלדר ושל הנסיכה מרגרטה שהייתה אחותו של ולדמר הראשון, מלך דנמרק.

הצאצא הידוע היחיד שנולד להם היה סוורקר, שהיה ילד צעיר במות אביו ולימים נבחר להיות סוורקר השני, מלך שוודיה לאחר מות קנוט הראשון, יריבו של אביו.

## קישורים חיצוניים

* הערך קרל השביעי בנורדיסק פמילייבוק 
* ממוזער|חותמו של קרל

קרל 07
קטגוריה:שליטי פינלנד
קטגוריה:קורבנות רציחות פוליטיות בשוודיה
קטגוריה:ילידי 1130
קטגוריה:נפטרים ב-1167
יום זאב ז'בוטינסקי

**יום זאב ז'בוטינסקי** הוא יום ציון ממלכתי, החל ביום כ"ט בתמוז, יום פטירתו של זאב ז'בוטינסקי. יום זה נקבע על ידי הכנסת בחוק זאב ז'בוטינסקי (ציון זכרו ופועלו), ה'תשס"ה-2005. מטרת החוק מצוינת בסעיף 1 שלו: "להנחיל לדורות את חזונו, מורשתו ופועלו של זאב ז'בוטינסקי, לציין את זכרו ולהביא לחינוך הדורות הבאים ולעיצוב מדינת ישראל, מוסדותיה, יעדיה ודמותה בהתאם לחזונו הציוני".

על פי החוק, אחת לשנה, בכ"ט בתמוז, יום פטירתו של זאב ז'בוטינסקי, יקוים יום זאב ז'בוטינסקי (החוק קובע: "חל כ"ט בתמוז בשבת, יקוים יום זאב ז'בוטינסקי ביום א' שלאחריו", אך לפי כללי הלוח העברי כ"ט בתמוז לעולם אינו חל בשבת). ביום זה:
* מתקיים טקס זיכרון ממלכתי בקבר זאב ז'בוטינסקי בהר הרצל בירושלים;
* במחנות צה"ל מוקדש זמן ללימוד פועלו וחזונו הציוני של זאב ז'בוטינסקי;
* מתקיים בירושלים כנס לזכרו של זאב ז'בוטינסקי, ובו דנים בנושאים מעולם הציונות ברוח חזונו של זאב ז'בוטינסקי.
* הכנסת מקיימת דיון מיוחד לציון יום זאב ז'בוטינסקי במועדו או במועד סמוך.

כ"ט בתמוז איננו יום המהווה חלק משנת הלימודים, ולכן נקבע כי ביום י"ב בטבת יוקדש זמן בבתי הספר ללימוד פועלו וחזונו הציוני של זאב ז'בוטינסקי.

## קישורים חיצוניים

* חוק זאב ז'בוטינסקי (ציון זכרו ופועלו), התשס"ה-2005, באתר הכנסת
* מכון ז'בוטינסקי בישראל מדווח על קיומו הראשון בכנסת של חוק זאב ז'בוטינסקי.
* יום חשבון הנפש - דבר מנחם בגין לחיילי האצ"ל, ביום הזיכרון לזאב ז'בוטינסקי, בשנת תש"ז.
* יום זאב ז'בוטינסקי, בפורטל עובדי ההוראה

ז'בוטינסקי
קטגוריה:הנצחת זאב ז'בוטינסקי
קטגוריה:אירועים בחודש תמוז
הפלאטרס

ממוזער|הפלאטרס בהופעה
**הפלאטרס** (**The Platters**; בתרגום חופשי: **התקליטים**) היה הרכב קולי אמריקאי שפעל בתקופת הרוקנ'רול, הגוספל והרית'ם אנד בלוז.

## היסטוריה
ההרכב הוקם בשנת 1952 על ידי המנהל באק ראם והטנור טוני ויליאמס.  ההרכב  הראשון כלל את קורנל גאנטר, הרב ריד, אלכס הודג', ג'ו ג'פרסון ודייוויד לינץ'.  אחרי שנה פוטרו ג'פרסון, הודג' וגאנטר והוחלפו על ידי פול רובי והקול הנשי הראשון בלהקה, זולה טיילור. 

ב-1955 הוציא ההרכב את הסינגל Only You, שהיה להצלחה גדולה והגיע  למקום הראשון במצעד ה-R&B האמריקני. באותה שנה הוציא ההרכב את השיר The Great Pretender, שהגיע למקום הראשון גם במצעד המוזיקה של ארצות הברית. עד 1960, כאשר ויליאמס עזב, הוציאה הלהקה עשרות להיטים, בהם My Prayer, שניצב במקום הראשון במצעד ה-R&B ובמצעד הכללי, ו-Twilight Time, שנחשב לשיר הטוב ביותר של הלהקה, יחד עם Smoke Gets in Your Eyes. 

בשנות ה-60 התבסס ההרכב בעיקר על קולו של הסולן סוני טרנר. להיטי הרכב אמנם נכנסו למצעדים, אך מיעטו להיכנס לעשירייה הראשונה. מאז עזיבתו של ויליאמס, עבר ההרכב שינויים רבים, והחבר היחיד שנשאר לאורך כל הדרך הוא הרב ריד. כיום ההרכב ממשיך להופיע, אך האלבום המקורי האחרון שהוציאו היה בשנת 1978 והוקלט באולפני אבי רוד.

הפלטראס הוכנס להיכל התהילה של הרוק אנד רול ב-1990 והיה מהראשונים שהוכנסו להיכל התהילה של הלהקות (Vocal Group Hall of Fame), ב-1998.

## קישורים חיצוניים

* 

* הפלאטרס באתר היכל התהילה של הרוק אנד רול
* 

קטגוריה:חברי היכל התהילה של הרוק אנד רול
קטגוריה:להקות אמריקאיות
קטגוריה:להקות שהוקמו בשנת 1952
מלחמה למען האלונים

**מלחמה למען האלונים** (באנגלית: **War for the Oaks**) הוא ספר מאת אמה בול. זהו ספר פנטזיה, המשתייך לקטגוריית "הפנטזיה האורבנית". הספר זכה בפרס לוקוס מטעם המגזין "לוקוס" והיה מועמד לפרס מטעם האגודה המיתופואטית.
הספר תורגם לעברית על ידי דוד חנוך ויצא לאור בהוצאת הספרים מודן.

הספר הוא ספר ביכורים של הסופרת, וככזה היא בחרה לשתף את הקוראים בתהליכי כתיבתו. הן הפרולוג והאפילוג עוסקים בהלך היצירה של הספר, ובסופו מובא תהליך ייחודי של עיבוד הספר לתסריט קולנועי.

## תקציר העלילה
גיבורת הסיפור היא אדי מק'קאנדרי, מוזיקאית וזמרת, החוזרת הביתה בתום הופעה כושלת עם הלהקה של אהובה לשעבר, ומוצאת את עצמה מותקפת על ידי זר אימתני וכלב גדול הגורמים לה לאובדן הכרה. 

כשהיא מתעוררת, היא מגלה שהזר האימתני הוא שומר הראש החדש שלה, לאחר שנבחרה בעל כורחה להיות בת התמותה הנדרשת, כדי ששתי חצרות ממלכת הפיות תוכלנה להילחם אלה באלה, ורק נוכחותה בקרבות תאפשר מיתה של חיילי שני הצדדים, שאם לא כן – מלחמתם תימשך לנצח. 

אדי מוצאת את עצמה נסחפת למאבק לא לה, שבמקביל אליו עליה לשקם את חייה, להקים להקה חדשה, לתקן חברויות ולפתח קשרים, וזאת כשפוקה חצוף, מציק וקנאי – צמוד אליה בכל שעות היממה ומשמש לה הן כמגן והן כטפיל מציק ועוקצני, שלא תמיד שש לשתף פעולה עם צרכיה, או להשיב לשאלותיה. 

הסיפור משלב אלמנטים מודרניים עכשוויים, דוגמת להקות רוק, גיטריסטים פרועים, אופנועים ושירים של פיטר גבריאל, דייוויד בואי ורבים אחרים, ואלמנטים פנטסטיים דוגמת פיות, מלכה טובה ומלכה רעה.

## קישורים חיצוניים
* 

קטגוריה:ספרי פנטזיה
קטגוריה:ספרי 1987
קטגוריה:יצירות זוכות פרס לוקוס
קטגוריה:ספרי הוצאת מודן
קטגוריה:ספרי פנטזיה אורבנית
גשר בלקפריירס

**גשר בלקפריירס** (באנגלית: **Blackfriars Bridge**) הוא גשר מעל הנהר תמזה במרכז לונדון, בין גשר ווטרלו וגשר הרכבות של בלקפריירס.

קצהו הצפוני של הגשר נמצא בסמוך לאכסניות המשפט, כנסיית טמפל ותחנת הרכבת בלקפריירס. קצהו הדרומי נמצא בסמוך למוזיאון טייט מודרן ומגדל אוקסו.

## היסטוריה
הגשר הראשון שנבנה במקום זה היה גשר אגרה שאורכו 303 מטרים (995 רגליים) שתוכנן בסגנון איטלקי על ידי רוברט מיילן. הגשר נבנה מתשע קשתות אליפטיות עשויות אבן פורטלנד. גשר זה זכה בתחרות בה השתתפו גם ג'ון גווין וג'ורג' דנס הצעיר. בניית הגשר ארכה 9 שנים, והוא נפתח לציבור בשנת 1799. בעת הקמתו נקרא הגשר "**גשר ויליאם פיט**" (באנגלית: **William Pitt Bridge**) על שם ראש ממשלת בריטניה ויליאם פיט הבן. זמן קצר לאחר מכן שונה שם הגשר והוא נקרא על שם מנזר בלקפריירס - מנזר דומיניקני שעמד בסמוך.

הגשר הנוכחי הושלם בשנת 1869 והוא כולל חמש קשתות ברזל. גשר זה תוכנן על ידי ג'וסף קיוביט. הגשר נמצא בבעלות אחוזות ברידג' האוס - קרן נאמנות לצורכי צדקה.

אורכו של הגשר 281 מטר, בשל עומסי התחבורה הורחב הגשר בשנים 1907–1910 מ-21 מטרים ל-32 מטרים.

בשנת 1982 נמצאה גופתו של הבנקאי האיטלקי רוברטו קאליבי תלויה מתחת לאחת מקשתות הגשר. ישנה מחלוקת בשאלה האם התאבד או נרצח.

רציפי הגשר מעוטרים בתבליטי אבן של ציפורי מים מעשה ידי הפסל ג'ון בירני פיליפ. בצידו המזרחי של הגשר (צד מורד הנהר) רציפי הגשר מעוטרים בתבליטי יונקים ימים וציפורי ים, ובצידו המערבי של הגשר (צד מעלה הנהר) רציפי הגשר מעוטרים בתבליטי ציפורי מים מתוקים. תבליטים אלה מדגימים את מיקום הגשר - נקודת החיבור בין מי הגאות למי הנהר.

בצידו הצפוני של הגשר מצוי פסלה של המלכה ויקטוריה לה הוקדש הגשר.

## הגשר בתרבות

*גשר בלקפריירס הוא ביתם של מסדר הנזירים המחזיקים את המפתח לכלא המלאך בספרו של ניל גיימן "**[[לעולם-לא-עולם]]**"
*הגשר מוזכר בשיר **The Resurrectionist** של להקת הפט שופ בויז.
*בסרט "מופע הפלאים של דוקטור פרנסוס", החבורה מוצאת אדם התלוי תחת הגשר ומצילה אותו.
*בסדרה "מכשירי התופת" של הסופרת קסנדרה קלייר, הגשר הוא מקום המפגש הקבוע של טסה וג'ם, שבו נערכה גם חתונתם.
## גלריה

Blackfriars Bridge, River Thames, London, with St Pauls Cathedral.jpg|גשר בלקפריירס. ברקע קתדרלת סנט פול
Blackfriars Bridge, London, England, 240404.jpg|גשר בלקפריירס, מבט מצד מעלה הנהר, מצפון לדרום.
Blackfriars.road.bridge.arp.750pix.jpg|גשר בלקפריירס, מבט מגשר ווטרלו. ברקע גשר סאת'רק. מרחוק מגדלי קנרי וורף, שבראשם בניין כיכר קנדה 1 הפירמידלי
Temperance - Statue - Blackfriars Bridge north end - London - 240404.jpg|מתינות - פסל מעל מזרקה בקצהו הצפוני של הגשר


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הסיטי של לונדון: מבנים
בלקפריירס
קטגוריה:סאת'ק
קטגוריה:אנגליה: מבנים רשומים דרגה II
אלפרד גוזנבאואר

**אלפרד גוזנבאואר** (בגרמנית: **Alfred Gusenbauer**; נולד ב-8 בפברואר 1960) הוא פוליטיקאי אוסטרי אשר כיהן כקנצלר אוסטריה  מטעם המפלגה הסוציאל-דמוקרטית האוסטרית (SPÖ) בין השנים 2008-2007, ואף היה היושב ראש של המפלגה לאותה עת.

## חייו
גוזנבאואר נולד בעיר סנקט פלטן שבאוסטריה, במדינת אוסטריה תחתית. לאחר שסיים את לימודיו בתיכון בעיירה ויסלבורג, למד מדע המדינה, פילוסופיה ומשפטים באוניברסיטת וינה, שם קיבל תואר דוקטור. גוזנבאואר הקדיש את כל הקריירה שלו לפוליטיקה, כחבר במפלגה הסוציאל-דמוקרטית האוסטרית: היה מנהיג פלג הצעירים של המפלגה הסוציאל-דמוקרטית (SJ - צעירים סוציאליסטים) בשנים 1984-1990 וסגן נשיא פלג הצעירים של האינטרנציונל הסוציאליסטי הבינלאומי (IUSY) בשנים 1985-1989. בשנים 1990-1999 עבד כחוקר בכיר בלשכת התעסוקה של מדור המשטר הכלכלי של אוסטריה תחתית.

ב-1991 נבחר גוזנבאואר ליו"ר המפלגה הסוציאל-דמוקרטית בעיירה איבס אן דר דונאו וחבר ברשות המבצעת של המפלגה באוסטריה תחתית. באותה שנה נבחר לחבר במועצה הפדרלית, הבית התחתון של הפרלמנט האוסטרי כנציג אוסטריה תחתית. גוזנבאואר היה חבר במשלחת האוסטרית למפגש הפרלמנטרי של מועצת אירופה ב-1991 והיה יו"ר הוועדה הסוציאליסטית שלה בשנים 1995-1998.

ב-2000 נבחר למנהיג קבוצת המפלגה הסוציאל-דמוקרטית במועצה הפדרלית וגם למזכיר הראשי של המפלגה. תחת הנהגתו בבחירות 2002 עלתה התמיכה במפלגתו והיא זכתה בארבעה מושבים נוספים  בפרלמנט, אך היא כשלה בניסיון להביס את ממשלת מפלגת העם של הקנצלר וולפגנג שיסל.

ב-2006 נפלה המפלגה הסוציאל-דמוקרטית למשבר בעקבות מעורבותה ב"סקנדל BAWAG", שבו מנהלי BAWAG, בנק אוסטרי השייך ל"פדרציה של תאגידי המסחר האוסטרים" (ÖGB), הואשמו בשחיתות ומעילה. הסקנדל הביא להתפטרותו של מנהל הפדרציה פריץ ורצטניש. המפלגה הסוציאל-דמוקרטית לא הייתה מעורבת ישירות באשמת המעילה, אך קרבתה לפדרציה הכתימה את שם המפלגה. כתגובה הרחיק גוזנבאואר את מנהיגי הפדרציה מרשימת מועמדי המפלגה, תחת ביקורת כלפיו מכיוון הפדרציה.

מעט לפני הבחירות שנערכו ב-1 באוקטובר 2006, סקרים הראו שהתמיכה בסוציאל-דמוקרטים ובמפלגת הירוקים מעט קטנה יותר מהתמיכה במפלגת העם השמרנית ובמפלגת החופש הימנית.

ביום שלאחר הבחירות הראתה ספירת הקולות שהתמיכה בסוציאל-דמוקרטים ירדה מעט כמו בסקרים, אך לעומת זאת התמיכה בירוקים עלתה, מה שהביא את התמיכה בשתי מפלגות השמאל לעלייה זעומה. התמיכה במפלגת העם ירדה בצורה חדה, והסוציאל-דמוקרטים היו למפלגה הגדולה ביותר. היות שלא הייתה מפלגה יחידה גדולה דייה כדי להרכיב ממשלה לבדה, הוקמה ממשלת אחדות בין הסוציאל-דמוקרטים ומפלגת העם. כמנהיג המפלגה הגדולה ביותר מונה גוזנבאואר לקנצלר החדש.

ביולי 2008, לאחר כשנה וחצי בלבד, קרסה השותפות הקואליציונית עם השמרנים. גוזנבאואר הודיע שלא יתמודד על כהונה נוספת בבחירות הבאות.

מאז קריסת ממשלת האחדות הלאומית של הקנצלר גוזנבאואר הוא נשאר לעמוד בראש ממשלת מעבר שהמתינה להקמת ממשלה חדשה באוסטריה.

ממשלת המעבר של גוזנבאואר סיימה את תפקידה ב-2008, מיד לאחר שהוקמה ממשלת אחדות לאומית חדשה בראשות הקנצלר ורנר פיימן, גם הוא ממפלגת השלטון הסוציאל-דמוקרטית.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים אוסטרים
קטגוריה:אוסטרים שנולדו ב-1960
גרביל

ממוזער|Gerbillus perpallidus
**גֶּרְבִּיל** (שם מדעי: *Gerbillus*) הוא סוג של מכרסם ממשפחת העכבריים. חי באזורי מדבר וסלעים באדמות חמות ברחבי מרכז אסיה, במזרח התיכון ובאפריקה. הגרבילים מזכירים עכברים בעלי פרווה זהובה ולבנה ואוזניים ארוכות. הם מתרבים מתחת לאדמה, ויוצאים בלילות לחפש מזון צמחי.

בישראל מצויים המינים הבאים:
*גרביל החולות (Gerbillus pyramidum)
*גרביל דרומי (Gerbillus gerbillus)
*גרביל החוף (Gerbillus andersoni)
*גרביל זעיר (Gerbillus henleyi)
*גרביל הערבה (Gerbillus nanus)
*גרביל צ'יסמן (Gerbillus cheesmani).

## מינים
*Gerbillus amoenus
*Gerbillus brockmani
*Gerbillus famulus
*Gerbillus garamantis
*Gerbillus grobbeni
*גרביל זעיר (Gerbillus henleyi)
*Gerbillus mauritaniae
*Gerbillus mesopotamiae
*Gerbillus muriculus
*גרביל הערבה (Gerbillus nanus)
*Gerbillus poecilops
*Gerbillus principulus
*Gerbillus pusillus
*Gerbillus syrticus
*Gerbillus vivax
*Gerbillus watersi
*Gerbillus acticola
*Gerbillus agag
*גרביל החוף (Gerbillus andersoni)
*Gerbillus aquilus
*Gerbillus burtoni
*גרביל צ'יסמן (Gerbillus cheesmani)
*Gerbillus dongolanus
*Gerbillus dunni
*Gerbillus floweri
*גרביל דרומי (Gerbillus gerbillus)
*Gerbillus gleadowi
*Gerbillus hesperinus
*Gerbillus hoogstraali
*Gerbillus latastei
*Gerbillus nancillus
*Gerbillus nigeriae
*Gerbillus occiduus
*Gerbillus perpallidus
*Gerbillus pulvinatus
*גרביל החולות (Gerbillus pyramidum)
*Gerbillus rosalinda
*Gerbillus tarabuli
*Gerbillus campestris
*Gerbillus simoni

## קישורים חיצוניים

קטגוריה:בעלי חיים שתוארו ב-1804
קטגוריה:טקסונים שתוארו בידי אנסלם גאייטאן דמארה
קטגוריה:גרביליים
אירובים

**אירובים** (געז: ኢሮብ, "אירוב") קבוצה אתנית קטנה החיה ברובה בנפת אירוב שבמחוז המזרחי במדינת תיגראי שבצפון אתיופיה. 

האירובים הם אחת מקבוצות הסהוים והם עצמם מורכבים משלוש תתי קבוצות "בית בוקנייתו", "בית אדגבה" ו-"בית חסבלה". האירובים הם הקבוצה הסוהית היחידה אשר חייה בגבולות אתיופיה והיא גם היחידה שהיא נוצרית בעיקרה.

## היסטוריה
מסורות מסוימות גורסות שהאירובים הם צאצאים של מתיישבים יוונים או רומאים שהגיעו דרך עיר הנמל אדוליס ועל כך הם נקראים אירובים, שיבוש של הכינוי "אירופים". מסורות אחרות טוענות שהאב המייסד של הקבוצה נקרא אנדריאס והוא בנם של מלך רומא והלנה, בתו של שלמה המלך.

בתקופת השופטים סבגדיס, שום עגמה שהיה אירובי שלט על תיגראי, סימן, חמסיאן, אקלה גוזאי וסריה. החל מן המאה ה-18 ואילך החלו הסהוים להתאסלם והקבוצה הייתה היחידה שלא התאסלמה והייתה נוצרית אורתודוקסית. בשנת 1846 הקים ארגון קהילת השליחות  מיסיון קתולי בקרב האירובים ורבים מהם קיבלו דת זו לרבות בית בוקנייתו.

בתקופת הכיבוש האיטלקי אירובים רבים פעלו כנגד שלטונם לרבות אישיים כגון דג'זמץ' איילה סבחת ודג'זמץ' קסה סבחת שבסיסים היה בהר אסימבה שבאזור עגמה. במהלך מלחמת האזרחים האתיופית אירובים רבים שיתפו פעולה ונתנו מחסה לכוחות המורדים ובראשם הוויאנה והיחאפה.

כיום מולדת האירובים שנכללה במחוז ההיסטורי עגמה מחולקת בין נפות שונות כאשר האזור בעל הרוב האירובי הפך להיות נפת אירוב.

## תרבות
שפתם של האירובים היא האירובית שהיא ניב דרומי של הסהוית שהיא שפה כושית. כיום רוב האירובים דוברים תיגרינית כשפת אם. 

רובם המכריע של האירובים נוצרים ומיעוט קטן הוא מוסלמי.

## קישורים חיצוניים

## הערות שוליים

קטגוריה:תיגראי
קטגוריה:אתיופיה: קבוצות אתניות
עוסמאן סיסה

**עוסמאן סיסה** (באנגלית: **Ousmane Cisse**; נולד ב-20 באוקטובר 1982 במאלי) הוא כדורסלן עבר מאלי ששיחק בעמדת הסנטר. גובהו 2.06 מטרים.

## קריירה
סיסה נולד במאלי, בה גדל עד גיל 15 שבו החליטו הוריו לעבור לארצות הברית, מכיוון שרצו שבנם יזכה בחינוך טוב, שהיה בלתי אפשרי במאלי באותה תקופה, שהייתה שקועה במצב כלכלי וחברתי קשה.

תחילה שיחק סיסה כדורגל, אך באחד הימים בתיכון הבחין בו מאמן הכדורסל של התיכון והמליץ לו לעבור לשחק כדורסל, סיסה שמע בעצתו והחל להתאמן ולשחק בנבחרת בית ספרו.

הוא זכה לשבחים רבים כשסיים את לימודיו והחליט להפוך למקצוען ונרשם לדראפט ה-NBA לשנת 2001, בו נבחר כבחירה ה-47 על ידי הדנוור נאגטס. הוא הוחתם בקבוצה, אך שוחרר במהרה ומצא עצמו בלוקומוטיב קובאן מהליגה הרוסית.

לאחר מכן בקיץ של עונת 2002/2003 הוחתם על ידי האורלנדו מג'יק ושיחק בה מספר משחקים בקדם העונה ושוחרר. הוא עבר לשחק במדי ההארלם גלובטרוטרס למשך העונה ובקיץ של 2003 חתם בקבוצת אדירונדק ויילדקאטס מליגת ה-USBL.

הוא חתם בקיץ של עונת  בטורונטו ראפטורס ושיחק במחנה קדם העונה בטרם שוחרר לאחר מספר ימים, הוא חתם במדי ברווארד בלו דאקס מה-USBL למשך העונה.

בעונת 2004/2005 החליט לנסות את מזלו בליגת הפיתוח של ה-NBA, וחתם בפייטוויל פליירס להמשך העונה.

בעונת  הגיע סיסה לישראל וחתם בקבוצת בני השרון, על אף שקבוצות אירופאיות בכירות, בהן קבוצת הפאר ברצלונה, התעניינו בו. במדי הקבוצה היה שותף להפסד בגמר גביע המדינה, תוך שהוא קולע 13 נקודות.

בעונת  עבר סיסה לקבוצת אפואל ניקוסיה מליגת העל הקפריסאית. בעונת 2011/2010 חתם בקבוצת מארוסי היוונית, שבה היה אמור לשתף פעולה עם קוקי בלצ'ר ששיחק עמו בבני השרון. אך בפועל העביר את העונה בקבוצת ברסט הצרפתית. בתום העונה פרש.

## קישורים חיצוניים

קטגוריה:כדורסלנים מאליים
קטגוריה:כדורסלני בני השרון
קטגוריה:כדורסלני דנוור נאגטס
קטגוריה:כדורסלני טורונטו ראפטורס
קטגוריה:כדורסלני מארוסי
קטגוריה:כדורסלני אורלנדו מג'יק
קטגוריה:שחקני כדורסל תיכונים שנבחרו בדראפט ה-NBA
קטגוריה:כדורסלני אפואל ניקוסיה
קטגוריה:כדורסלני פייטוויל פטריוטס
קטגוריה:בחירות דראפט של דנוור נאגטס
קטגוריה:כדורסלני הארלם גלובטרוטרס
קטגוריה:מאלים שנולדו ב-1982
צלחית

ממוזער|איור אנטומי של מבנה הצלחית מהמין Patella vulgata
**צלחית** (שם מדעי: *Patella*) הוא סוג של חלזונות ים ממשפחת הצלחיתיים, החיים על סלעי החוף.

## מאפיינים
בתוך הקונכייה, לצלחית יש מעין רגל גדולה המשמשת להיצמדות חזקה מאוד לסלע, כך שנוצר ואקום. בראשית חייה, קונכיית הצלחית קצת רכה בקצותיה, ומאפשרת לה לבחור מקום בסלע שנותן לה אזור מחיה טוב, הנשטף על ידי גלים אך גם נחשף לאוויר, (אזור הכרית) בו היא נצמדת לסלע והקונכייה שלה מתקשה ומתאימה את עצמה בצורה מושלמת לסלע.
הצלחית ניזונה מאצות זעירות שהיא מגרדת מהסלעים וחומרי רקב, היא מחפשת מזון בעיקר בלילה, בשעות השפל היא בסלעים ובשעות הגאות היא מחפשת מזון בים, בכך שניתקת ממקומה וחוזרת בסוף חיפוש המזון לאותו מקום בו ישבה. רגלה החזקה והקונכייה המותאמת מאפשרות לצלחית את ההצמדות החזקה לסלעים. הצלחית מנצלת את מנגנון ההיצמדות לסלעים ובכך היא מוגנת מפני התייבשות או מפני חשיפה למים מתוקים בזמן ירידה של מי גשם, וכן הצמדות חזקה זו מאפשרת לה גם כן להתמודד עם הגלים כדי למנוע את שטיפתה אל הים.
צבעה של הצלחית מותאם לצבעיהם של הסלעים, כדי שעופות שבאים לא יבחינו בה ויטרפו אותה.

## מיון
*תת-סוג Patella
**מין Patella aspera
**מין צלחית מכחילה (Patella caerulea)
**מין Patella depressa
**מין Patella ferruginea
**מין Patella gomesii
**מין Patella pellucida
**מין Patella piperata
**מין Patella rustica
**מין Patella vulgata
*תת-סוג Patellona
**מין Patella canescens
**מין Patella lugubris
*מינים נוספים
**מין Patella candei
**מין Patella citrullus
**מין Patella depsta
**מין Patella electrina
**מין Patella natalensis
**מין Patella rangiana
**מין Patella skelettensis
**מין Patella swakopmundensis
**מין Patella ulyssiponensis
**מין Patella variabilis

## קישורים חיצוניים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:צלחיתיים
קטגוריה:בעלי חיים בחופים
שונית פיליפו

**שונית פיליפו** (באנגלית: **Filippo Reef**) היא שונית אלמוגים שקועה המצויה 450 ק"מ מזרחית לאי סטארבק שבאיי ליין.

עומקה של השונית מתחת לפני הים, בין 60 ל-90 ס"מ, ואורכה 1.6 ק"מ מצפון-מערב לדרום-מזרח.

השונית התגלתה ב-28 ביוני 1886 על ידי האוניה האיטלקית פיליפו, ועל שמה היא קרויה.

*
פיליפו
פיליפו
תפסת מרובה לא תפסת

**תפסת מרובה לא תפסת** (במלואו "תפסת מרובה לא תפסת - תפסת מועט תפסת") הוא פתגם שמשמעותו שמי שמנסה לקחת כמות לא סבירה (או להשיג יותר מדי) עלול שלא להצליח, או לאבד את מה שהשיג, ולהישאר בלי כלום.

## מקור הביטוי
מקור הביטוי הוא בדברי רבי עקיבא בספרא:

כלומר, כתוב בפסוק 'ימים', והכוונה היא לשניים, אולם לא ברור האם הכוונה היא לימים רבים או מועטים. כדי לקבוע את מספר הימים המדויק משתמש רבי עקיבא בכלל "תפסת מרובה לא תפסת", כלומר – עדיף לתפוס את המספר המועט מאשר המספר המרובה, ולכן הוא מפרש ש'ימים' הם שני ימים בלבד.

כלל זה מובא בכמה מקומות בתלמוד בהם הוא מבאר מדוע דרשת חז"ל נפסקה כמות קטנה ולא כמות גדולה. למשל, במסכת ראש השנה מבארת הגמרא שאת קרבן הראיה של חג השבועות אפשר להביא במשך ששת הימים שלאחר החג, בדומה לחג הפסח, ולא במשך שבעת הימים שלאחר החג, כפי הדין בחג הסוכות.

הגמרא משתמשת בכלל זה כדי להסיק שהגודל המינימלי של אוכל המקבל טומאה הוא בגודל ביצת תרנגולת דווקא ולא ביצה יותר גדולה.

בתלמוד הבבלי כתוב המקור המלא: "תפסת מרובה לא תפסת, תפסת מועט תפסת". הכלל מובא בעניין רוחב הכפורת שהתלמוד מסתפק בה ומביא את הכלל שהכפורת צריכה להיות בעובי של הכלי המועט ובכך קבעו חכמים שעוביו של הכפורת היא טפח.

יש ראשונים שכתבו שהכלל מתקיים רק כאשר לדבר המרובה אין קצבה, או כאשר הדבר המועט הוא החומרא. ויש שכתבו שהכלל נלמד ממקום שאין לו קצבה, אבל הוא חל גם במקומות שיש קצבה וגם לקולא.

## ראו גם
*התרנגולת שהטילה ביצי זהב
## הערות שוליים

קטגוריה:אמרות חז"ל
קטגוריה:מונחים תלמודיים
מתתיהו דרובלס

**מתתיהו (מתי) דרובלס** (20 באפריל 1931 – 21 באוקטובר 2018) היה חבר הכנסת ויושב ראש מחלקת ההתיישבות של הסוכנות היהודית, אשר פעל רבות לפיתוח מפעל ההתנחלויות.

## קורות חיים
דרובלס נולד בוורשה בירת פולין ב-1931. הוא התייתם מאמו לפני מלחמה. בסוף 1940 נכנס, יחד עם משפחתו, לגטו ורשה. ב-1942 נלקח אביו, ודרובלס, באותה עת בן ה-11, נשאר עם אחותו בת ה-13 ואחיו בן ה-9. בפברואר 1943 נמלטו השלושה מהגטו ובמשך שנתיים נדדו ביערות ובכפרים. בתום המלחמה הגיעו לאיטליה ונכנסו לבית הילדים, בית שיזופולי, של ילדי סלבינו. קרובי משפחה שגרו בארגנטינה הזמינו את דרובלס אליהם לבואנוס איירס, שם השלים השכלה תיכונית והיה חבר בית"ר.

דרובלס עלה לישראל ב-1950 יחד עם גרעין מבוא ביתר. בשנת 1955 היה קצין שלטון בית"ר וב-1956 התחיל לפעול במחלקת ההתיישבות של תנועת החרות. ב-1967 נבחר ליושב ראש משקי חירות בית"ר ובתפקידו זה הוביל את פעילות התנועה בהקמת שבעה יישובים חדשים מעבר לקו הירוק. בבחירות לכנסת השביעית הוא הוצב במקום ה-28 ברשימת גח"ל ונכנס לכנסת ב-1972, עקב פטירתו של יוסף ספיר.

באוקטובר 1973 הכה וסילק בכוח מדוכן הנואמים את מאיר וילנר לאחר שזה האשים את גח"ל באחריות למלחמת יום הכיפורים. ועדת הכנסת הביעה צער על התקרית ועל דבריו של וילנר.

ב-1978 מונה לראש החטיבה להתיישבות של ההסתדרות הציונית העולמית במקביל לרענן ויץ, ובתפקידו זה פעל רבות לפיתוח ההתנחלויות ביהודה ושומרון. בין היתר הפיק, עם היכנסו לתפקידו, את "תוכנית האב לפיתוח ההתיישבות ביהודה ושומרון לשנים 1983-1979" אשר היתוותה את מדיניות ממשלת הליכוד וההסתדרות הציונית העולמית בנושא ההתנחלות ביהודה ושומרון. באוקטובר 1981, הציג את "תוכנית המיליון", תוכנית ליישוב מיליון יהודים ביהודה ושומרון תוך שלושים שנה.

דרובלס כיהן כנגיד חברת אוצר התיישבות היהודים וחבר בוועדת הדירקטוריון שלה החל מ-1987, וכן כחבר הנהלת יד ושם.

בשנים 1994–2012 שימש יו"ר הארכיון הציוני המרכזי. בבחירות לרשויות המקומיות בשנת 2008 בירושלים, עיר מגוריו, שובץ במקום ה-10 האחרון והסמלי ברשימת הליכוד לעיריית ירושלים. בשנת 2011 הדליק משואה בטקס הדלקת המשואות של יום העצמאות.

דרובלס נפטר ב-21 באוקטובר 2018, ונקבר במבוא ביתר.

## לקריאה נוספת

## קישורים חיצוניים

* 
* אלי ויצמן ורפי סגל, על תוכנית האב של דרובלס בספר "כיבוש אזרחי"
* 
* 
* מתתיהו דרובלס, באתר הבנק אוצר התיישבות היהודים
* 

## הערות שוליים

קטגוריה:ילדים בשואה: פולין
קטגוריה:ניצולי השואה: פולין
קטגוריה:עולים לאחר קום המדינה: 1948–1950
קטגוריה:חברי הכנסת מטעם הליכוד
קטגוריה:פעילי תנועת החרות
קטגוריה:חברי הכנסת השביעית
קטגוריה:חברי הכנסת השמינית
קטגוריה:משיאי משואה ביום העצמאות: 2011
קטגוריה:מפעל ההתנחלות
קטגוריה:ישראלים ילידי פולין
קטגוריה:פעילי התיישבות בארץ ישראל
קטגוריה:מבוא ביתר: אישים
קטגוריה:מהגרים מפולין לארגנטינה
קטגוריה:אישים הקבורים במושבים
קטגוריה:ישראלים שנולדו ב-1931
קטגוריה:ישראלים שנפטרו ב-2018
הלל זיידל

**הלל זיידל** (9 באוקטובר 1920 – 14 בפברואר 1999) היה חבר הכנסת ופעיל ציוני.

## קורות חייו
זיידל נולד בקרקוב שבגליציה, פולין. למד בבית הספר הגבוה לכלכלה בווילנה. היה חבר בתנועת הנוער הציונית המסורתית "עקיבא" בפולין. חבר נערות שלו היה אוסוואלד רופאייזן ("האח דניאל"), ולימים הקדיש לו זיידל פרק בספר זיכרונותיו על תקופת השואה.

במהלך מלחמת העולם השנייה לקח חלק במחתרת האנטי-נאצית בגטו וילנה ועמד בראש המחתרת היהודית במחנה העבודה וההשמדה קלוגה שליד טאלין (אסטוניה). בשנים 1945–1947 עמד בראש תנועת "הנוער הציוני – עקיבא" והיה מראשי תנועת הבריחה.

במרץ 1948 עלה לארץ ישראל. בארץ כיהן כראש המדור לקליטת עולים של הקונפדרציה העולמית של הציונים הכלליים, המזכיר הכללי של העובד הציוני וממנהיגי המפלגה הפרוגרסיבית (שנוסדה על ידי העובד הציוני ומפלגת עלייה חדשה). בשנים 1952–1973 היה פעיל בהסתדרות מטעם העובד הציוני (שהיווה, במשך השנים, חלק ממסגרות מפלגתיות שונות: המפלגה הפרוגרסיבית, המפלגה הליברלית וליברלים עצמאיים). שם שימש ראש המחלקה לקליטת עלייה, ועם היבחר יהודה שערי לכנסת בשנת 1961 נבחר במקומו כחבר הוועדה המרכזת של ההסתדרות וראש המדור לפנסיה של ההסתדרות.

בשנת 1974 נבחר מטעם ל"ע ל. בפברואר 1977, בסוף כהונה פרש מהמפלגה הליברלית העצמאית והקים את סיעת ”אחדות” בכנסת, שהצטרפה כחטיבה לליכוד. נבחר מטעם הליכוד לכנסת ה-9 (בה שימש יושב ראש הוועדה לפניות הציבור וחבר בוועדת הכנסת, ועדת החוקה, חוק ומשפט ובוועדת העלייה והקליטה). בבחירות לכנסת ה-10 לא שולב ברשימת הליכוד לכנסת ואחריהן פרש מפעילות פוליטית.

## ספרו
* **אדם במבחן: פרקי שואה**, תל אביב: דפוס מפא"י, תשל"א 1971.

## קישורים חיצוניים

* 
* 
* 

ממאמריו:
* 
* 

## הערות שוליים

קטגוריה:אסירים בגטו וילנה
קטגוריה:לוחמי מחתרת יהודים בשואה
קטגוריה:פעילים ציונים בפולין
קטגוריה:חברי העובד הציוני
קטגוריה:פעילי המפלגה הליברלית
קטגוריה:חברי הכנסת מטעם הליכוד
קטגוריה:חברי הכנסת מטעם ליברלים עצמאיים
קטגוריה:פעילי ההסתדרות הכללית
קטגוריה:עולים לאחר מלחמת העולם השנייה
קטגוריה:פעילי ההעפלה
קטגוריה:ישראלים כותבי זיכרונות מהשואה
קטגוריה:חברי הכנסת השמינית
קטגוריה:חברי הכנסת התשיעית
קטגוריה:יושבי ראש הוועדה לפניות הציבור
קטגוריה:ישראלים ילידי פולין
קטגוריה:אישים הקבורים בבית העלמין הדרום
קטגוריה:ישראלים שנולדו ב-1920
קטגוריה:ישראלים שנפטרו ב-1999
כוח עבודה

**כוח העבודה** הוא מונח מתחום הכלכלה המתאר את כמות האוכלוסייה בגילאי העבודה המעוניינת בעבודה - כולל מובטלים. 

כוח העבודה כולל את כלל האוכלוסייה העובדים או מעוניינים וזמינים לעבודה, בטווח גיל מסוים. טווח הגיל הנפוץ ביותר למדידת כוח העבודה היא מגיל 15 ומעלה, או עד גיל הפנסיה. עם זאת, ישנם מדדים המתייחסים לכוח העבודה מגיל 25 ומעלה ובעיקר עד גיל 64. 

כוח העבודה לא כולל בתוכו אנשים שאינם מחפשים עבודה ולא עובדים, ובכלל זה אסירים, עקרות בית ותלמידים.

## הגדרות
**שיעור התעסוקה** של קבוצה מסוימת מוגדרת כאחוז חברי הקבוצה המועסקים. 

**כוח עבודה** של מדינה כולל את החלק של האוכלוסייה של המדינה העובדת או מעוניינת לעבוד.

**[[שיעור ההשתתפות בכוח עבודה]]** של קבוצה מסוימת מוגדר כאחוז חברי הקבוצה המועסקים ומובטלים.

## כוח העבודה בישראל
עד 2012 נהוג היה להתייחס לכוח העבודה בישראל כאל כוח העבודה **האזרחי**, ועל כן המשרתים בצה"ל בסדיר ובקבע לא נכללו בכוח העבודה. מ-2012 בעקבות הצטרפותה של ישראל ל-OECD עברה הלשכה המרכזית לסטטיסטיקה לשימוש ב**כוח עבודה כללי** המוגדר ככלל המועסקים כולל בשירות הביטחון והבלתי מועסקים (כלומר חיפשו עבודה).. 

קבוצת מי שאינם בכוח העבודה הם אנשים שאינם מעוניינים לעבוד או מעוניינים לעבוד אך לא חיפשו עבודה בחודש שקדם לתקופת הסקר של הלמ״ס, לדוגמה: תלמידים, מתנדבים, עובדי משק הבית, ושאינם מסוגלים לעבוד ומקבלים קצבה או פנסיה.

## קישורים חיצוניים

* דירוג המדינות לפי כוח העבודה שלהן, אתר ה-CIA ספר העובדות העולמי. 
* נתון כח התעסוקה המפורסם על ידי משרד העבודה בארצות הברית 
* נתוני תעסוקה על פי סקר כוח אדם, הלשכה המרכזית לסטטיסטיקה, ישראל 

## הערות שוליים

קטגוריה:נושאים בכלכלה
קטגוריה:שוק העבודה
ליאון דיציאן

**ליאון דיציאן** (17 בנובמבר 1911 – 1 במרץ 1984) היה חבר הכנסת ואיש ציבור.

## חייו
(דיציאן נולד ב-17 בנובמבר 1911 בעיר יאנוב שבגליציה האוסטרו-הונגרית (כיום איבאנו-פרנקובה באוקראינה), משפחתו היגרה לוויה כאשר היה בן שנתיים. הוא גדל בווינה ולמד שם משפטים באוניברסיטה במשך שנתיים, והוסמך מאוחר יותר לעורך דין. היגר לפלשתינה (א"י) בשנת 1935.

דיציאן נבחר לכנסת השמינית ב-1974 מטעם הליכוד. בין פעילויותיו הציבוריות, היה חבר בוועד הפועל של ההסתדרות וחבר במוסדות המרכזיים של המפלגה הליברלית.

נפטר ב-1 במרץ 1984.

## קישורים חיצוניים
* 

קטגוריה:חברי הכנסת מטעם הליכוד
קטגוריה:פעילי המפלגה הליברלית
קטגוריה:פעילי ההסתדרות הכללית
קטגוריה:חברי הכנסת השמינית
קטגוריה:אישים הקבורים בבית העלמין הדרום
קטגוריה:ישראלים שנולדו ב-1911
קטגוריה:ישראלים שנפטרו ב-1984
דוד קאהן

רבי **דוד קאהן** (נולד בט' בטבת ה'תש"ז, 1 בינואר 1947) הוא האדמו"ר מתולדות אהרן משנת 1996, בנו השני של האדמו"ר הקודם רבי אברהם יצחק קאהן.

## ביוגרפיה
נולד בירושלים לרבי אברהם יצחק קאהן מתולדות אהרן, וליענטא, בת רבי אהרן ראטה, מייסד השושלת. נשא את הינדא (נפטרה באדר א' תשפ"ב), בתו של רבי נפתלי צבי לאבין מזידיטשוב–ויליאמסבורג, ועבר להתגורר בארצות הברית סמוך לחמיו. סומן כיורש ההנהגה של החסידות בידי רוב החסידים עוד בימי חוליו של אביו, דבר שעורר התנגדות אצל תומכי אחיו הבכור, הרב שמואל יעקב קאהן. בסופו של דבר, לאחר פטירת האב, חזר לישראל וקיבל את הנהגת חסידות תולדות אהרון. הרב שמואל יעקב הקים חצר משלו בשם תולדות אברהם יצחק.
[שמאל|ממוזער|האדמו"ר בהיכל [בית מדרש|בית המדרש הגדול של החסידות (לצד הרב משה שטרנבוך)]]
הרב דוד קאהן נחשב שמרן ביחס לאחיו הבכור. לצד דבקותו במורשת אבותיו, הוא מתאפיין בדאגתו לכלל, גם אלה שאינם שייכים לחצרו ואינם דוגלים בהשקפותיו ומסייע להם כלכלית ומורלית. הוא עומד בראש ארגון חסד "שערי רחמים" לאלמנות ויתומים ותומך בהם בגלוי ובסתר לצד משלוחי מנות בפורים, מצות לליל הסדר וכדומה. לצדו עומדת בראש הארגון אחותו הרבנית רייזל רוטנברג.

האדמו"ר פועל לעידוד האברכים הצעירים בחסידות להמשיך בלימוד תורה לאחר הנישואין בכולל, בניגוד לתקופת אביו, כאשר בזמנו המגמה העיקרית הייתה לצאת לשוק העבודה לאחר הנישואין.

חיבר ספר בשם "חסד נעוריך", המיועד לבחורים.

רבי דוד הלחין מספר ניגוני דבקות חסידיים, בהם "צמאה נפשי", "ואמונה כל זאת", "רחם בחסדך" ו"ניגון דביקות".

250px|שמאל|ממוזער|ישיבת תולדות אהרן
ממוזער|שמאל|עם הרב שטרנבוך

## משפחתו
לרב קאהן שבעה בנים וחמש בנות. בניו:
* בנו הגדול הרב ישראל יוסף, ראש הכוללים תורת נחמיה ו"באר יוסף" בירושלים. נשוי למרים גנענדל בת הרב נתן נטא פערל שליט"א ראש הכולל "שער השמים" טבריה
* הרב אהרן קאהן, רב הקהילה במונסי. נשוי לאסתר בת רבי זיידא אליעזר זאב רוזנבוים, האדמו"ר מקרעטשניף סיגעט.
* הרב משה, רב בית הכנסת דינוב בירושלים ורב הקהילה בטבריה ובלונדון. נשוי למרים לאה בת רבי נפתלי מושקוביץ, האדמו"ר ממעליץ באשדוד.
* הרב מנחם נחום, רב הקהילה בגבעת ירושלים בבית שמש. נשוי לשרה ליבא, בת דודו רבי משה קאהן ראש ישיבת תולדות אהרן.
* הרב ישעיה, רב הקהילה בבורו פארק. נשוי לחיה בת הרב נחום אפרים טייטלבוים מוואלווא.
* הרב יואל יחיאל, רב הקהילה בקריית יואל. נשוי למרים איידל באשא, בת דודו הרב אלימלך לאווי, האדמו"ר מטאהש.
* שלמה לייב, רב הקהילה בבני ברק. חתן הרב יהושע מנחם שטרן, רב חסידות רחמסטריווקא בבני ברק.

בנותיו וחתניו:
* באשא מרים איידל, נשואה לאברהם רבינוביץ, בנו של רבי יהושע אשר רבינוביץ, האדמו"ר מזליחוב.
* סימא, נשואה לרבי חיים מרדכי רוזנבוים, האדמו"ר מטשערנוביץ, בן רבי ישראל ניסן מקרעטשניף בקריית גת.
* סאשא רייזל, נשואה לאליהו גינזבורג, בנו של רבי משולם פייש גינזבורג, האדמו"ר מחוסט בבורו פארק.
* רחל, נשואה לברוך כהנא, בנו של רבי מאיר יעקב ישראל וישורון כהנא מספינקא סוליצא.
* אסתר מלכה ברכה, נשואה לנתן פרידמן, נכדו של הרב ישראל חיים מנשה פרידמן, ראב"ד סאטמר בויליאמסבורג.

## קישורים חיצוניים

* בנימין בראון, "עליותיה ומורדותיה של הקנאות: חסידות שומרי אמונים ושלוחותיה כמקרה מבחן", הרצאה בקונגרס העולמי למדעי היהדות ה-17, תשע"ז, באתר Academia.edu.
* 
* 

## הערות שוליים

קטגוריה:אדמו"רי בית שומרי אמונים
קטגוריה:ירושלים: אדמו"רים
קטגוריה:משפחת הכהן קאהן
קטגוריה:חסידות תולדות אהרן
קטגוריה:רבנים חרדים אמריקאים
קטגוריה:מלחיני מוזיקה חסידית
קטגוריה:ישראלים שנולדו ב-1947
סרן חי

שמאל|ממוזער|300px|סרן חי בפעולה
**סרן חי** הוא כינוי לסוג של סרן אשר משתמש בגלי ההינע המעבירים תנועה לגלגלים גם כדי לחבר את הגלגלים זה לזה ליצירת יחידה אחת. בניגוד אליו, סרן אשר מהווה רק מוט המחבר שני גלגלים ואינו מעביר אליהם תנועה מכונה "סרן מת".

סרן חי מכיל דיפרנציאל הנתון בחיפוי כדורי במרכזו בדרך כלל (מכונה "ביצה" בעגת המכונאים). מחיפוי זה יוצאים לשני הצדדים צינורות מתכת ובהם הציריות המחברות את תמסורת הדיפרנציאל לגלגלים. הדיפרנציאל מקבל את התנועה מהמנוע באמצעות גל הינע נוסף, אורכי בדרך כלל, המחובר אליו במפרק אוניברסלי. כל הסרן מותקן על קפיצי עלה או סליל כדי להקנות שיכוך זעזועים.

על מנת לשלוט בתנועות האורכיות והרוחביות של הסרן משתמשים בזרועות עוקבות, עוקבות למחצה, מוטות פנהרד או חיבורי וואט. בכלי רכב ישנים יותר נהגו להשתמש בשיטת הוצ'קיס בה קפיצי עלה משמשים לשיכוך זעזועים כמו גם מיקום הסרן.

יתרונות הסרן החי הם פשטות, עלות נמוכה, משקל כלי רכב כולל נמוך יחסית ואי גזילת מקום מתא הנוסעים. משום שסרן זה פשוט וחסון יחסית, קל לייצר אותו מחומר עמיד או עבה, מה שמקנה לו קשיחות החשובה במיוחד ברכבי שטח.

חסרונותיו העיקריים של הסרן החי הם הניהוג והנוחות הלקויים. הגלגלים אינם יכולים לנוע בנפרד זה מזה בתגובה על מהמורות, ולמרות שסך משקל הסרן נמוך יותר מהאלטרנטיבות, מסת הדיפרנציאל וגלי ההינע היא משקל בלתי מוקפץ התורם לתנועות מרכב חדות בעת מעבר על מהמורות (משקל בלתי מוקפץ כולל את סך החלקים המחוברים מתחת למתלי הרכב - גלגל, צמיג, בלם ועוד). כאשר רכב עולה על מהמורה המסה הבלתי מוקפצת נעה לכיוון הרכב - כי הקפיץ מתכווץ. דבר זה פוגע בנוחות הנסיעה - ככל שהמסה הבלתי מוקפצת גדלה. בנוסף, כאשר הקפיץ מנסה להיפתח שוב, הוא נפתח לאט יותר, כי הוא צריך להאיץ משקל רב יותר - דבר הפוגע בעקיבת הגלגל על פני הקרקע).

עד שנות ה-80 של המאה ה-20 התאפיינו מרבית המכוניות מתוצרת ארצות הברית בהנעה אחורית עם סרן חי. כיום משתמשים בו בעיקר למשאיות, טנדרים ורכבי שטח קשה. במכוניות נוסעים הסרן החי הוחלף ברובו במבנה של מתלים עצמאיים.

קטגוריה:טכנולוגיה תחבורתית
נחל תמר

[250px|ממוזער|נחל תמר במבט מ[כביש 25]]
שמאל|ממוזער|250px|תצפית מנחל תמר לכיוון הערבה
[שמאל|ממוזער|250px|[סנפלינג במורדות הערוץ]]
שמאל|ממוזער|250px|נוף ביציאה מהערוץ לכיוון ים המלח
**נַחַל תָּמָר** הוא נחל אכזב בצפון־מזרח הנגב.

אורכו של נחל תמר הוא כ־15 קילומטר והוא זורם בכיוון דרום־מזרח במקביל ומדרום למעלה תמר (כביש 25). תחילתו במצד תמר והוא מסתיים במפגש עם מניפת הסחף של נחל צין, ממערב לבריכות האידוי של מפעלי ים המלח.

עד הגיעוֹ לאזור בתרונות חוואר הלשון, זורם הנחל ברובו בתוך קניון צר ובסופו מספר מפלים שהגבוהים שבהם בגובה של 14 ו־20 מטר. באמצע הנחל ישנו טנדר נטוש התקוע בין שני המצוקים המהווים את הקניון. כמו כן בסופו מצוי עוד רכב ישן.

מסלול ההליכה בנחל תמר אינו מעגלי ואורך כשעה. הוא מהווה אטרקציה תיירותית בשל שילוב ירידה בחבלים, בסולמות מתכת ובמדרגות ברזל במעברים ובנקיקים רבים לאורך המסלול. המסלול ברובו מוצל, למעט הירידה לקניון והיציאה בסופו. שדה מוקשים נרחב הקיף בעבר מתקן לשאיבת מים הממוקם ביציאה מהקניון, ובמהלך השנים והשיטפונות המוקשים הרבים שהגנו על המתקן האסטרטגי התפזרו לכל עבר, ומנעו מחקלאים, ממטיילים ומתושבי האזור תנועה רציפה ובטוחה. כיום השפך של נחל תמר נקי ממוקשים ובטוח להליכה מהיציאה מהקניון ועד לכביש 90.

## קישורים חיצוניים

## הערות שוליים

קטגוריה:הנגב: נחלים
הר כנען

**הר כנען** הוא הר בצפון ישראל, צפונית־מערבית לכנרת.

על ההר ומורדותיו שוכנת העיר צפת. להר שתי פסגות: הראשונה נקראת הר ביריה וגובהה 955 מטר מעל פני הים, והשנייה - גובהה 939 מטר. ההר הוא אחד משני גושי ההרים הגדולים בגליל, ובינו לבין הר מירון מפריד נחל עמוד.

בעבר שכן על הר כנען יישוב קדום בשם יבנית, שהיה אחד הביצורים החשובים בגליל בתקופת המרד הגדול ברומאים. גם לאחר החורבן ישבו ביבנית יהודים, וידוע כי התיישבה בו משמרת הכהנים **אימר**.

## קישורים חיצוניים

* 

קטגוריה:צפת: גאוגרפיה
כנען
נחל פרס

**נַחַל פֶּרֶס** (בערבית: **ואדי פארש**) הוא נחל אכזב בצפון־מזרח הנגב. אורכו כ־17 ק"מ והוא זורם בכיוון דרום־מזרח, במקביל ומצפון למעלה תמר (כביש 25). תחילתו בבקעת צבאים, כ־3 ק"מ ממזרח לצומת צפית, ובסופו הוא נשפך לנחל תמר, כקילומטר וחצי מזרחית לצומת הערבה.

נהוג לחשוב כי הנחל קרוי על שם העוף הדורס פרס, אולם מקור שמו הוא במילה "פארש" או "אלפארס" בשפה הערבית, שמשמעותה מרבד, מזרן או מיטה, הוא עמק פרוש וסגור, המתאים לרעיית גמלים. כמו כן, הנחל הוא דרך רומית עתיקה שחיברה בין רפיח לעיר המקראית צוער.

בחלקו המזרחי הנחל זורם בתוך קניון ובו גבים. באזור מעלה פרס, לפני המפגש עם נחל תמר, ישנו מפל גבוה של כ־50 מטרים.

לנחל פרס ישנו יובל אחד – נחל תחמס, שמקורו במצד תמר, והוא נפגש עמו למרגלות הר צורים.

נחל פרס הוא אחד מהנחלים היכולים להוות את גבולו הדרומי של מדבר יהודה אל מול גבולו הצפוני של הנגב. הנחל מתחתר בחלקו הדרומי של מישור עמיעז, ויש הסוברים כי בשל כך הנחל מסמן את גבולו הדרומי של מדבר יהודה. אחרים יטענו כי נחל חימר הוא דווקא הגבול הדרומי של מדבר יהודה. 

בשנת 2007 התרחש אסון בצוקי הנחל, עת רכב שטח ובו 5 מטיילים, הידרדר ממצוק ונפל לתהום. ארבעה מהמטיילים נהרגו, והמטייל החמישי היה תקוע ברכב במשך שעות עד שכוחות החילוץ הצליחו למצוא אותו.

## גלריה

קובץ:Wadi peres.JPG|תצפית מנחל פרס לברכות האידוי של ים המלח
קובץ:NPeres02 ST 04.jpg|גבי פרס
קובץ:NPeres01 ST 04.jpg|"אלוהים משחק בקוביות" בקרבת גבי פרס
קובץ:Agama2 ST.jpg|חרדון סיני בערוץ הנחל
קובץ:Peres river flora.JPG|לבלוב אביבי בערוץ הנחל
קובץ:Peres-potholes-b.JPG|alt=
קובץ:IHM גבי פרס 6.jpeg|alt=|גבי פרס מלאים במים אחרי שטפונות בנחל
קובץ:IHM גבי פרס 3.jpeg|alt=
קובץ:IHM גבי פרס 10.jpeg|alt=
קובץ:PikiWiki Israel 48371 The fall at Nahal Peres 2.jpg|alt=|נוף ממפל נחל פרס
קובץ:Peres River.jpeg|אנדרטה לזכר ההרוגים באסון בנחל


## קישורים חיצוניים

## הערות שוליים

פרס
קטגוריה:שביל ישראל
שריר הזרוע התלת-ראשי

שמאל|ממוזער|250px|
**שריר הזרוע התלת-ראשי** (TA: Musculus triceps brachii) נמצא במדור האחורי של הזרוע ומרכיב כ-70 אחוזים ממסת השריר של הזרוע. שריר זה מורכב משלושה ראשים המכונים הראש הארוך, הראש הצידי והראש התיכון. התלת-ראשי הוא השריר המניע העיקרי של המרפק לכיוון פשיטה.

## תיאור
שריר הזרוע התלת-ראשי נאחז במרבית הפן האחורי של עצם הזרוע וכן בעצם השכם.

הראש הארוך של שריר הזרוע התלת-ראשי (Caput longum musculus tricipitis brachii) נאחז בגבשושית המך גומתית (Tuberculum infraglenoidale) של עצם השכם, הראש הצידי של שריר הזרוע התלת-ראשי (Caput laterale musculus tricipitis brachii) נאחז בפן האחורי של גוף עצם הזרוע מעל לחריץ לעצב החישור (Sulcus nervi radialis), הראש התיכון של שריר הזרוע התלת-ראשי (Caput mediale musculus tricipitis brachii) נאחז בפן האחורי של גוף עצם הזרוע מתחת לחריץ לעצב החישור.

שלושת הראשים מתאחדים וחלקם המרוחק נאחז בזיז המרפק של הגומד.

## עצבוב
שריר הזרוע התלת-ראשי מעוצבב על ידי שורשי העצב הצוואריים השישי, השביעי והשמיני (C6,C7,C8) דרך עצב החישור.

## ראו גם
*אנטומיה – מונחים

## קישורים חיצוניים

* 

זרוע תלת-ראשי
בייגל טוסט

**בייגל טוסט** הוא מאכל ישראלי, סוג של כריך העשוי מבייגל גדול הממולא בגבינות וירקות ונקלה במצנם. לידו נהוג להגיש ירקות טריים. בייגל טוסט ממולא לרוב בגבינה צהובה, בולגרית או פטה, ביצה קשה, זיתים ירוקים, תירס, עגבניות ורוטב פיצה או רוטב אחר.

בייגל טוסט מוגש ברבים מבתי הקפה בישראל ובמזנונים במרכזי הערים.

## ראו גם
*זיוה (מאכל)
*סמבוסק
*מלוואח-פיצה
*בורקס פיצה

## הערות שוליים

קטגוריה:כריכים
קטגוריה:המטבח הישראלי
הכול מואר

**הכול מואר** (באנגלית: **Everything Is Illuminated**) הוא הרומן הראשון של הסופר האמריקני ג'ונתן ספרן פויר, שיצא לאור בשנת 2002 וזכה לביקורות מהללות, תורגם לשפות רבות והפך לרב-מכר עולמי.

הספר הבדיוני מספר על ביקורו, שאכן היה במציאות, של הסופר בעיירה טרוכנברוד (בספר נקראת "תרחימברוד"), שבה התגורר סבו לפני שהיגר מעבר לים. העיירה הייתה חלק מפולין, ונמצאת כעת באוקראינה. הסופר מחפש את האישה המסתורית שהצילה את הסב בתקופת השואה, ומתאר את פגישתו של הסופר עם מארחיו האוקראינים. תוך כדי כך חוזר שנים אחורנית ומתאר את ההווי הססגוני של אותה עיירה יהודית קטנה שנחרבה כליל.

הספר, בתרגום לעברית של אסף גברון, יצא לאור בהוצאת זמורה ביתן.

בשנת 2005 הופק בעקבות הספר הסרט "הכול מואר" בכיכובו של אלייז'ה ווד. כמו הספר, גם הסרט זכה להצלחה גדולה ברחבי העולם.

## ראו גם
* "קרוב להפליא ורועש להחריד" - הרומן השני של פוייר.
*"הכול מואר" - סרט הקולנוע.

## קישורים חיצוניים

* 
* 
* 
* 

קטגוריה:רומנים היסטוריים
קטגוריה:ספרי הדור השני לשואה
קטגוריה:ספרי 2002
קטגוריה:ספרי ג'ונתן ספרן פויר
קטגוריה:ספרי הוצאת כנרת